Petition to the Epistrategus
Material: papyrus
Place: Antinoites
Categories: Petition
Entführung
Sklavin
Schuldhaft
[Λο]κκεί[ωι] Ὀφελλιανῶι τῶι κρατίστῳ ἐπιστρατήγωι 
[παρ]ὰ Λυσ[ιμά]χου τοῦ καὶ Διδύμου [κ]αὶ Φιλοσαράπιδος 
ἀμφοτέρ[ων] Ἡρακλείδου τοῦ καὶ Οὐαλερίου Ἀντινοέων 
Ματιδείων τῶν καὶ Καλλιτεκνείων. ὑπάρχει ἡμεῖν, 
κύριε, πρὸς τὸν ἕτερον ἡμῶν ἀδελ[φὸν] Φιλαντίνοον τὸν κ[αὶ] 
Νειλαμων [δ]ο[ύλη] μητρικην κοινην ὀνόματι Μάρτιλλα, 
ἥτις ἐν τ[ῶι] Ἀρ[σιν]οείτῃ τυγχάνουσα, ἔνθα γεουχοῦμεν, 
τὰ ἐπιτ[ή]δε[ι]α ἡμεῖν διαπέμπεται εἰς τὴν Ἀντινόου. 
ταύτην οὖν ἐ[νε]ρ[γ]οῦσαν λαβάμενοι Σαραπάμων τις 
Πυρρίωνος κα[ὶ] ὁ τούτου ἀδελφὸς Δεῖος ἀπὸ τοῦ Ἀρσινοεί
του, καταμένοντες ἐν κώμῃ Τεπτύνι τῆς Πολέμωνος 
μερίδος, βίᾳ ἀποσπάσαντες δίχα στρατηγοῦ συνέσχον 
π[α]ρʼ ἑαυτοῖς, ἣν καὶ μέχρι τούτου κατέχουσι, προφάσει 
ζητήματος οὗ φασιν ἔχειν πρὸς τὸν ἕτερον ἡμῶν 
ἀδελφὸν Φιλαντίνοον τὸν καὶ Νειλάμωνα. κατὰ τὸ  
ἀναγκαῖον οὖν, κύριε, ἐντυγχάνομέν σοι ἀξιοῦντες, 
ἐάν σου τῇ τύχῃ δόξῃ, κελεῦσαι γραφῆναι τῷ τῆς 
Θεμίστου καὶ Πολέμωνος μερίδων στρατ[η]γῷ ἀνα
πέμψαι αὐτοὺς ἔνθα εἰς τὴν Ἀντινόου πόλειν 
ἐπὶ τὴν σὴν τοῦ κυρίου διάγνωσιν περὶ ἧς ἐποιήσαντο 
βίας καὶ ἀπο[σ]πασμοῦ τῆς δούλης,  καὶ νῦν 
ἔτι παρʼ αὑτοῖς ἔχουσι, ἵνʼ ὤμεθα εὐεργετημένοι.  
διευτύχει. 
 Λυσίμαχος ὁ καὶ Δίδυμος ἐπιδέδωκα.  Φιλοσερᾶπις 
Ἡρακλείδου συνεπιδέδωκα. 
  ζ Φαμενὼθ . 
 [ὁ] στρ[α]τηγὸς ἐνθενὶ πέμψει 
[το]ὺς ἐμφερομένους πρὸς ἐμέ.